Ամենքին թվում էր, թե արեգակից ու լուսնից խռոված երկրագնդի մոգոնած երկրաշարժն ու ցունամին այս հրապարակը շրջանցելու են: Յուրօրինակ Նոյյան տապանի բնակիչներն ինձ որպես օտարական ընդունեցին: Ով էլ լիներ նրանց փոխարեն, ինձ վանելու էր: Հենց մտա հրապարակ, գլուխս առա ափերիս մեջ ու գոռում եմ. «Ժողովուրդ, վատ երազ եմ տեսել»: Չորս կողմից ինձ են նայում, ուզում են հասկանալ` որտեղի՞ց հայտնվեց այս նորահայտ մարգարեն: